CELEX: 31988D0303
Language: el
Date: 1988-05-24 00:00:00
Title: 88/303/ΕΟΚ: Απόφαση του Συμβουλίου της 24ης Μαΐου 1988 για την αναγνώριση ορισμένων τμημάτων του εδάφους της Κοινότητας ως επίσημα απαλλαγμένων από πανώλη των χοίρων ή ως απαλλαγμένων από πανώλη των χοίρων

Avis juridique important

|

31988D0303

88/303/ΕΟΚ: Απόφαση του Συμβουλίου της 24ης Μαΐου 1988 για την αναγνώριση ορισμένων τμημάτων του εδάφους της Κοινότητας ως επίσημα απαλλαγμένων από πανώλη των χοίρων ή ως απαλλαγμένων από πανώλη των χοίρων  

Επίσημη Εφημερίδα αριθ. L 132 της 28/05/1988 σ. 0076 - 0079

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Μαΐου 1988  για την αναγνώριση ορισμένων τμημάτων του εδάφους της Κοινότητας ως επίσημα απαλλαγμένων από πανώλη των χοίρων ή ως απαλλαγμένων από πανώλη των χοίρων  (88/303/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 87/489/ΕΟΚ (2), και ιδίως το άρθρο 4β παράγραφος 1 στοιχείο γ),  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 87/489/ΕΟΚ, και ιδίως το άρθρο 13α παράγραφος 2,  την πρόταση της Επιτροπής,  Εκτιμώντας:  ότι με την απόφαση 82/838/ΕΟΚ (4), όπως τροποποιήθηκε τελευταία από την απόφαση 85/218/ΕΟΚ (5), ορισμένα τμήματα του εδάφους της Ομοσπονδιακής Δημοκρατίας της Γερμανίας αναγνωρίζονται ως επίσημα απαλλαγμένα ή ως απαλλαγμένα από πανώλη των χοίρων·  ότι η Επιτροπή, βάσει των εξουσιών που διαθέτει δυνάμει του άρθρου 4β παράγραφος 1 στοιχείο γ) της οδηγίας 64/432/ΕΟΚ, έπαυσε να αναγνωρίζει ως επίσημα απαλλαγμένες από πανώλη των χοίρων ή αναγνώρισε εκ νέου ως επίσημα απαλλαγμένες από πανώλη των χοίρων ορισμένες περιοχές της Ομοσπονδιακής Δημοκρατίας της Γερμανίας· ότι πρέπει να διευκρινισθεί το καθεστώς των περιοχών αυτών·  ότι, με την απόφαση 87/589/ΕΟΚ (6), ορισμένα τμήματα του εδάφους της Γαλλίας, της Ελλάδας και των Κάτω Χωρών αναγνωρίζονται ως επίσημα απαλλαγμένα από πανώλη των χοίρων και ορισμένα τμήματα του εδάφους των Κάτω Χωρών ως απαλλαγμένα από πανώλη των χοίρων·  ότι, σε ορισμένα τμήματα του εδάφους της Γαλλίας και της Ομοσπονδιακής Δημοκρατίας της Γερμανίας, δεν έχει σημειωθεί κρούσμα πανώλης των χοίρων για διάστημα μεγαλύτερο του ενός έτους· ότι δεν έχει δοθεί άδεια για εμβολιασμό κατά της πανώλης των χοίρων· ότι, κατά συνέπεια, τα εν λόγω τμήματα του εδάφους πληρούν τις προϋποθέσεις που απαιτούνται για να αναγνωρισθούν ως επίσημα απαλλαγμένα από πανώλη των χοίρων για τις ενδοκοινοτικές συναλλαγές νωπών κρεάτων·  ότι, στα πλαίσια σχεδίου εξάλειψης της ασθένειας, η Επιτροπή, με την απόφαση 88/17/ΕΟΚ (7), αναγνώρισε ορισμένες περιοχές στη Γαλλία ως επίσημα απαλλαγμένες από πανώλη των χοίρων·  ότι, στα πλαίσια σχεδίου εξάλειψης της ασθένειας, η Επιτροπή, με την απόφαση 88/153/ΕΟΚ (8), αναγνώρισε ορισμένες περιοχές των Κάτω Χωρών ως επίσημα απαλλαγμένες από πανώλη των χοίρων·  ότι, σε ορισμένα τμήματα των Κάτω Χωρών, δεν εμβολιάστηκε κανένας χοίρος κατά τη διάρκεια των 12 τελευταίων μηνών· ότι τα εν λόγω τμήματα μπορούν επίσης να αναγνωρισθούν ως επίσημα απαλλαγμένα από πανώλη των χοίρων σύμφωνα με την οδηγία 87/489/ΕΟΚ·  ότι πρέπει να ενσωματωθεί στην εθνική νομοθεσία η οδηγία 87/489/ΕΟΚ μέχρι τις 31 Δεκεμβρίου 1988 το αργότερο· ότι είναι απαραίτητο να ληφθεί υπόψη η κατάσταση αυτή όσον αφορά τις επιπτώσεις που έχει για τα κράτη μέλη η αναγνώριση των συγκεκριμένων τμημάτων των Κάτω Χωρών ως επίσημα απαλλαγμένων από πανώλη των χοίρων·  ότι, σε ένα τμήμα του εδάφους των Κάτω Χωρών, δεν παρατηρήθηκε πανώλη των χοίρων για διάστημα μεγαλύτερο του ενός έτους· ότι, κατά συνέπεια, το τμήμα αυτό του εδάφους πληροί τις προϋποθέσεις που απαιτούνται για να αναγνωρισθεί ως απαλλαγμένο από πανώλη των χοίρων για τις ενδοκοινοτικές συναλλαγές νωπών κρεάτων·  ότι, με απόφαση της Επιτροπής, καθιερώθηκε ήδη η ορολογία που χρησιμοποιείται για τον προσδιορισμό των περιοχών στις οποίες εμφανίζονται κρούσματα της πανώλης· ότι η ορολογία αυτή πρέπει να χρησιμοποιείται επίσης για τον προσδιορισμό των περιοχών οι οποίες είναι απαλλαγμένες ή επίσημα απαλλαγμένες από την πανώλη ·  ότι ορισμένα τμήματα του εδάφους κρατών μελών αναγνωρίζονται πλέον ως επίσημα απαλλαγμένα ή απαλλαγμένα από πανώλη των χοίρων · ότι οι περιοχές αυτές μπορούν να περιληφθούν σε ένα μόνο κείμενο,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα τμήματα του εδάφους της Κοινότητας που απαριθμούνται στο παράρτημα Ι αναγνωρίζονται ως επίσημα απαλλαγμένα από πανώλη των χοίρων κατά την έννοια του άρθρου 4β παράγραφος 1 στοιχείο γ) της οδηγίας 64/432/ΕΟΚ.  Άρθρο 2  Για τα τμήματα του εδάφους της Κοινότητας, που απαριθμούνται στο παράρτημα Ι κεφάλαιο 4 σημείο 2, η αναγνώριση του καθεστώτος περιοχής επίσημα απαλλαγμένης από πανώλη των χοίρων παράγει αποτελέσματα από την ημερομηνία έναρξης ισχύος των εθνικών διατάξεων κάθε κράτους μέλους για την ενσωμάτωση της οδηγίας 87/489/ΕΟΚ στη νομοθεσία του, και το αργότερο από τις 31 Δεκεμβρίου 1988.  Άρθρο 3  Τα τμήματα του εδάφους της Κοινότητας, που αποτελούνται από τις περιοχές που απαριθμούνται στο παράρτημα ΙΙ, αναγνωρίζονται ως απαλλαγμένα από πανώλη των χοίρων κατά την έννοια του άρθρου 13α παράγραφος 2 της οδηγίας 72/461/ΕΟΚ.  Άρθρο 4  Οι αποφάσεις 82/838/ΕΟΚ και 87/589/ΕΟΚ καταργούνται.  Άρθρο 5  Η παρούσα απόφαση απευθύνεται στα κράτη μέλη.  Βρυξέλλες, 24 Μαΐου 1988.  Για το Συμβούλιο  Ο Πρόεδρος  H.-D. GENSCHER  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 280 της 3. 10. 1987, σ. 28.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 352 της 14. 12. 1982, σ. 27.  (5) ΕΕ αριθ. L 97 της 4. 4. 1985, σ. 61.  (6) ΕΕ αριθ. L 353 της 16. 12. 1987, σ. 34.  (7) ΕΕ αριθ. L 9 της 13. 1. 1988, σ. 13.  (8) ΕΕ αριθ. L 71 της 17. 3. 1988, σ. 50.  ΠΑΡΑΡΤΗΜΑ Ι  Περιοχές της Κοινότητας οι οποίες αναγνωρίζονται ως επίσημα απαλλαγμένες από πανώλη των χοίρων  ΚΕΦΑΛΑΙΟ 1  Ομοσπονδιακή Δημοκρατία της Γερμανίας  Τα ακόλουθα Laender: Schleswig-Holstein, Hamburg, Bremen και Saarland.  Διοικητικά διαμερίσματα:  - Braunschweig, Hannover και Lueneburg του Bundesland Niedersachsen,  - Duesseldorf του Bundesland Nordrhein-Westfalen,  - Koblenz και Trier του Bundesland Rheinland-Pfalz,  - Stuttgart, Karlsruhe, Freiburg και Tuebengen του Bundesland Baden-Wuertemberg,  - Niederbayern, Oberfranken, Oberpfalz, Unterfranken και Mittelfranken του Bundesland Bayern.  ΚΕΦΑΛΑΙΟ 2  Γαλλία  Διοικητικά διαμερίσματα:  - Eure και Seine-Maritime της Haute-Normandie,  - Calvados, Manche και Orne της Basse-Normandie,  - Cotes-du-Nord, Finistere, Ille-et-Vilaine και Morbihan της Bretagne,  - Loire-Atlantique, Maine-et-Loire, Mayenne, Sarthe και Vendee της Pays de Loire,  - Charente, Charente-Maritime, Deux-Sevres και Vienne του Poitou-Charentes,  - Dordogne, Gironde, Landes, Lot-et-Garonnet και Pyrenees-Atlantique της Aquitaine,  - Ariege, Aveyron, Haute-Garonne, Gers, Lot, Hautes-Pyrenees, Tarn και Tarn-et-Garonne της Midi-Pyrenees,  - Aude, Gard, Herault, Lozere και Pyrenees-Orientales της Languedoc,  - Nord, και Pas-de-Calais της Nord-Pas-de-Calais,  - Meurthe-et-Moselle, Meuse, Moselle και Vosges της Lorraine,  - Cher, Indre, Indre-et-Loire, Loir-et-Cher και Loiret της Centre,  - Cote d'or, Nievre, Saone-et-Loire και Yonne της Bourgogne,  - Allier, Candal, Haute-Loire και Puy-de-Dome της Auvergne.  ΚΕΦΑΛΑΙΟ 3  Ελληνική Δημοκρατία  - Η νήσος Σαμοθράκη του νομού Έβρου,  - Η νήσος Θάσος του νομού Καβάλας,  - Ο νομός Λευκάδας,  - Οι νήσοι Σκιάθος, Σκόπελος και Αλόνησος του νομού Μαγνησίας,  - Η νήσος Σκύρος του νομού Ευβοίας,  - Ο νομός Λέσβου,  - Ο νομός Χίου,  - Ο νομός Σάμου,  - Ο νομός Δωδεκανήσου, με εξαίρεση τη νήσο Ρόδο,  - Ο νομός Κυκλάδων,  - Η νήσος Σπέτσες του νομού Αργολίδας,  - Ο νομός Κεφαλληνίας,  - Ο νομός Ζακύνθου,  - Ο νομός Χανίων,  - Ο νομός Ρεθύμνου,  - Ο νομός Ηρακλείου,  - Ο νομός Λασηθίου. ΚΕΦΑΛΑΙΟ 4  Κάτω Χώρες  1. Οι επαρχίες Groningen, Friesland, Drenthe, Flevoland. Τα τμήματα των επαρχιών Noord-Holland, Zuid-Holland, Utrecht, Gelderland και Overijssel βόρεια της γραμμής που συνδέει τα Katwijk, Leiden, Leimuiden, Hilversum, Huizen, Harderwijk, Apeldoorn, Deventer, Holten, Almelo και τα γερμανικά σύνορα.  2. Οι επαρχίες Zeeland και Noord-Brabant. Τα τμήματα των επαρχιών Noord-Holland, Zuid-Holland, Utrecht, Gelderland και Overijssel νότια της γραμμής που συνδέει τα Katwijk, Leiden, Leimuiden, Hilversum, Huizen, Harderwijk, Apeldoorn, Deventer, Holten, Almelo και τα γερμανικά σύνορα.  ΠΑΡΑΡΤΗΜΑ ΙΙ  Περιοχές της Κοινότητας οι οποίες αναγνωρίζονται ως απαλλαγμένες από πανώλη των χοίρων  ΚΕΦΑΛΑΙΟ 1  Ομοσπονδιακή Δημοκρατία της Γερμανίας  Land: Berlin  Διοικητικά διαμερίσματα: Kassel, Darmstadt, Oberbayern, Muenster, Koeln και Weser-Ems.  ΚΕΦΑΛΑΙΟ 2  Κάτω Χώρες  Η επαρχία Limburg.